钦定古今图书集成/历象汇编/岁功典/第032卷 > 仲雪见示花朝二诗依韵奉和 钱谦贞
## 钦定古今图书集成/历象汇编/岁功典/第032卷 > 仲雪见示花朝二诗依韵奉和 钱谦贞

春色平分已自奢，今朝风物更鲜华。山因柳绿常含
雨，天为桃红不放霞。芳草齐时看宝马，好风多处见
香车。笺天有事君知否，要乞轻阴为养花。

“花下挥杯对月邀，千金何处买春宵。桃开旧面还如
笑，柳长新眉不用描。病后三分应重惜，愁中一片忽
轻飘。”“《阳春》绝调人间少，莫怪花朝变雪朝。”